Beyşehir

Beyşehir er en by og et distrikt i provinsen Konya i Sentral-Anatolia i Tyrkia. Byen ligger på sørøsstsiden av Beyşehirsjøen mens Taurusfjellene ligger i vest og sørvest. Byen har litt over 30 000 innbyggere , mens hele Beyşehir-distriktet har litt over 70 000 innbyggerehttp://www.citypopulation.de/php/turkey-konya.php.

I antikken het byen Pisidia. 

 Tyrkere fra Beyşehir i Norge
Selv om det hadde kommet enkelte tyrkere til Norge allerede på 1940- og 1950-tallet, var det først i begynnelsen av 70-tallet at den store tyrkiske innvandringen til Norge startet, med et titalls tyrkere som hadde utvandret fra Beyşehir, nærmere bestemt fra landsbyen Göynemhttp://tidsskriftet.no/article/1757619, til Norge for å jobbe på Liermoen Torvstøfabrikk i Aurskog-Hølandhttp://www.utrop.no/Nyheter/Innenriks/23639. Mange av dagens norsk-tyrkere, som utgjør litt over 16 000 inkludert tyrkisk-kurdere, kommer nettopp fra Beyşehir, og kunne feire 40-årsjubileum i 2012http://www.utrop.no/Nyheter/Innenriks/23639http://dt.no/nyheter/tyrkerne-feirer-40-ar-i-drammen-1.5975001.

På grunn av den store utvandringen fra Beyşehir og landsbyene rundt til Drammen har politikere fra Drammen og Beyşehir gjensidig besøkt hverandre, og i 2003 fikk en plass ved innkjøringen til Beyşehir navn etter Drammenhttp://dt.no/nyheter/drammen-far-egen-plass-i-tyrkia-1.2990728.

 Severdigheter og kultur i Beyşehir
Beyşehir ligger rett ved siden av  Beyşehirsjøen (tyrkisk Beyşehir Gölü), som er landets nest største innsjø og største ferskvannssjøhttp://www.birdlife.org/datazone/sitefactsheet.php?id=765. Den har fått navnet etter byen Beyşehir, og får vannet sitt via elver fra Sultanfjellene. Innsjøen har et areal på 650 km² og er 45 km lang og 20 km bred. Dypeste punktet er 10 m. Det finnes 32 øyer her, og området er Beyşehirs nasjonalpark. Det finnes også mange ulike fuglearter i områdethttp://www.birdlife.org/datazone/sitefactsheet.php?id=765. 

Hver sommer feires Beyşehirsjø-festivalen i Beyşehir, hvor både lokale og nasjonale artister opptrer på scenen, og det blir holdt konkurranser i ulike sportsgrener som sykling og riding. Det pågår økt handelvirksomhet under festivalsperioden. Innsjøen benyttes også til å ulike aktiviteterhttp://beysehirliyiz.org/festival.html.

Beyşehir er foruten dette kjent for Steinbrua, som er en historisk kombinasjon av bru og demning bygget av osmanene i årene 1907-1914. 

Eşrefoğlu-moskeen fra 1200-tallet, bygget av seljukene, er en annen viktig severdighet i Beyşehir. Moskeen regnes som en del av verdensarven og er under beskyttelse av UNESCOhttp://whc.unesco.org/en/tentativelists/5611/. Det finnes i tillegg flere historiske moskeer og andre bygninger i Beyşehir.

 Referanser 

Eksterne lenker

 Kommunens offisielle nettside 
 Kulturforening for norske borgere med bakgrunn fra Göynem
 Google Maps

Kategori:Byer i Tyrkia
Kategori:Konya (provins)